बारहवीं सदी में, उनके गणित के क्षेत्र में कइल काम बहुत महत्व वाला बा आ उनके मध्यकालीन भारत के सभसे महान गणितज्ञ भी कहल जाला। उनके मुख्य रचना सिद्धान्तशिरोमणि हवे जे चार खंड - लीलावती, बीजगणित, ग्रहगणित, आ गोलाध्याय में बाँटल बा आ इनहन के कबो-कबो चार गो अलग पुस्तक के रूप में भी देखल जाला। चारों, क्रम से अंकगणित, बीजगणित, ग्रह संबंधी गणित, आ गोला संबंधी गणित के ऊपर लिखल गइल खंड हवें। एकरे अलावा ऊ करण कौतूहल नाँव के किताब भी लिखलें।